open-index/open-wikipedia-markdown huggingface dataset:
Ֆուտբոլի Ռուսաստանի սուպերգավաթ 2019

**Ֆուտբոլի Ռուսաստանի Սուպերգավաթ 2019** (), անցկացվել է 2019 թվականի հուլիսի 6-ին «ВТБ Арена» մարզադաշտում։ Միմյանց դեմ մրցում էին 2018/19 մրցաշրջանի հաղթող Սանկտ Պետերբուրգի «Զենիթ» և 2018/19 մրցաշրջանի գավաթակիր Մոսկվայի «Լոկոմոտիվ» ակումբները։

Լոկոմոտիվի համար սա արդեն սուպերգավաթային 7-րդ հանդիպումն էր, իսկ մինչ սա կարողացել էր հաղթել 2003 և 2005 թթ. անցկացված եզրափակիչ հանդիպումներում։ Զենիթը ևս 7-րդ անգամ էր մասնակցում սուպերգավաթային մրցավեճին, իսկ մինչ այս կարողացել էր նվաճել հաղթողի տիտղոսը 4 անգամ՝ 2008, 2011, 2015 և 2016 թվականներին։

## Անցկացման վայրի ընտրություն
2019 թ. ապրիլի 2-ին ՌՖՖ Թվիթթերի պաշտոնական էջում հայտարարվեց, որ հանդիպումն անցկացվելու է «ВТБ Арена» մարզադաշտում։ Նշվում էր նաև այն մասին, որ խոտածածկի որակի ոչ բավարար լինելու դեպքում հանդիպումը հնարավոր է անցկացնել «Ռոստով արենա» կամ «Վոլգոգրադ արենա» մարզադաշտերում։

## Ճանապարհ դեպի Սուպերգավաթ
Զենիթ

Զենիթը ստացել էր իրավունք մասնակցելու եզրափակիչ խաղին 2018/19 մրցաշրջանի հաղթող ճանաչվելուց հետո։ Իսկ դա հայտնի դարձավ 27-րդ տուրում, երբ Տուլայի «Արսենալ» ակումբը առավելության հասավ Մոսկվայի «Լոկոմոտիվ» ակումբի նկատմամբ։

Լոկոմոտիվ
    
Լոկոմոտիվը ստացել էր իրավունք մասնակցելու եզրափակիչ խաղին, երբ կարողացել էր դառնալ 2018/19 մրցաշրջանի գավաթակիր։

## Խաղ

### Խաղի վիճակագրություն




## Արտաքին հղումներ
* ՌՖՊԼ պաշտոնական կայք 

Կատեգորիա:2019 ֆուտբոլում
Պիեռ Դյուքս

**Պիեռ Դյուքս** (, Pierre Alexandre Martin, ), ֆրանսիացի դերասան։

## Կենսագրություն
[մինի|300x300փքս|Պիեռ Դյուքսի անունը կրող նրբանցքը՝ [Լյուքսեմբուրգ|Լուքսեմբուրգում]]
Պիեռ Դյուքսը ծնվել է 1908 թվականի հոկտեմբերի 21-ին Փարիզում։ Նրա մայրը՝ Էմիլյեն Դյուքսը նույնպես դերասանուհի էր։ Թատրոնի բեմում առաջին մեծ հաջողությունը 1929 թվականին Բոմարշեի «Սևիլյան սափրիչ» պիեսում նրա խաղացած Ֆիգարոյի դերն էր։ 1938 թվականին Պիեռ Դյուքսը, Ֆերնանդ Լեդուն և Ալֆրեդ Ադամը «Պիգալ» թատրոնի վերևի հարկում բացեցին թատերական ստուդիա։

1935 թվականից մինչև 1945 թվականին ստուդիայից իր հեռանալը նա սոսյետոր էր, այնուհետև նշանակվել է «Comédie-Française»-ի գործադիր տնօրեն և պաշտոնավարել 1944-1945 և 1970-1979 թվականներին։ 1971 թվականից մինչև 1979 թվականը ղեկավարել է Օդեոն թատրոնը։

1953 թվականից մինչև 1956 թվականները դասավանդել է Փարիզի Դրամատիկական արվեստի բարձրագույն ազգային կոնսերվատորիայում, նրա սաների մեջ կան այնպիսի հայտնի դերասաններ, ինչպիսիք են Ժան Ռոշֆորը, Ժան Պոլ Բելմոնդոն, Կլոդ Ռիշը, Պիեռ Վերնեն, Եկատերինա Սամյեն։

1932 թվականից մինչև 1990 թվականներն ընկած ժամանակաշրջանում բազմաթիվ ֆիլմերում և հեռուստասերիալներում խաղացել է գլխավոր դերեր։

1978 թվականին նա ազատորեն ընտրվեց Գեղարվեստի ակադեմիայի անդամ։

1990 թվականին իր մահվանից կարճ ժամանակ առաջ նա արժանացավ Մոլիերի մրցանակի՝ տղամարդու լավագույն դերի համար։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:1908 ծնունդներ
Կատեգորիա:1990 մահեր
Կատեգորիա:Անձինք այբբենական կարգով
Կատեգորիա:Դեկտեմբերի 1 մահեր
Կատեգորիա:Հոկտեմբերի 21 ծնունդներ
Կատեգորիա:Փարիզ քաղաքում ծնվածներ
Կատեգորիա:Փարիզ քաղաքում մահացածներ
Կատեգորիա:Ֆրանսիացի դերասաններ
Կատեգորիա:Ֆրանսիացի ռեժիսորներ
Եթե (բանաստեղծություն)

**«Եթե…»** (), անգլիացի գրող, Նոբելյան մրցանակի դափնեկիր՝ Ջոզեֆ Ռեդյարդ Քիպլինգի (1865-1936 թթ..) ամենահայտնի բանաստեղծություններից մեկը։ Բանաստեղծությունը գրվել է 1895 թվականին և նվիրված է շոտլանդացի գաղութատիրական քաղաքական գործիչ Լինդեր Ստար Ջեյմսոնին։ Բանաստեղծությունը համարվում է Վիկտորյական դարաշրջանի գրական ստոիցիզմի դասական օրինակ։ Այն առաջին անգամ հրատարակվել է 1910թ։ Կիպլինգի «Պարգևներ և փերիներ» գրքի (հեքիաթների և բանաստեղծությունների ժողովածու), «Եղբայր՝ քառակուսի կոշիկներ» գլխում՝ ներկայացնելով որպես հեղինակի պատգամը իր որդուն՝ Ջոնին։ Այդ ժամանակ Քիփլինգն արդեն գրական աշխարհում ճանաչված ու մեծ փառքի հասած հաղինակներից էր, Նոբելյան մրցանակ շահած աշխարհի բոլոր գրողներից ամենաերիտասարդը։

«Եթե...»-ն հեղինակի լավագույն և միաժամանակ ամենաշատ թարգմանված գործերից է։ Թարգմանվել է ֆրանսերեն, գերմաներեն,իսպաներեն, ռուսերեն և աշխարհի շատ այլ լեզուներով։ Հայերեն թարգմանվել է տարբեր հեղինակների կողմից՝ Մուշեղ Իշխան, Սամվել Մկրտչյան, Վլադիմիր Գասպարյան, Լևոն Շանթ, Վահան Հովհաննիսյան, Խորեն Գասպարյան, Ռուբեն Թարումյանի։

1995 թվականի Բի-բի-սի-ի կողմից անցկացված հարցումների արդյունքը ցույց է տվել, որ այն հանդիսանումը անգլիական ամենասիրված բանաստեղծությունը։

## Ստեղծման պատմութուն
1937 թվականի հրատարակված իր հետմահու ինքնակենսագրության մեջ Կիպլինգը պատմում է, որ այդ բանաստեղծությունը գրել է Լինդեր Ջեյմսոնի անձից տպավորված լինելով, որը 1895 թվականին ղեկավարում էր Բուրերի դեմ բրիտանական ռազմարշավը։ Չնայած ռազմարշավը ձախողվեց, արդյունքում բերելով Անգլո-բուրական պատերազմ, սակայն բրիտանական մամուլը ներկայացնում էր Ջեյմսոնին որպես անձնուրաց հերոս, իսկ պարտությունը որպես Բրիտանիայի հաղթանակ։

«Եթե...» բանաստեղծությունը փորագրվել է պղնձե սալիկի վրա և տեղադրվել Սըր Էռնեստ Շեքլտոնի «Քվեստ» (անգլ. Quest) էքսպեդիցիոն նավի տախտակամածի վրա։

## Հատված բանաստեղծությունից

## Ծանոթագրություններ

## Արտաքին հղումներ
*Ռադյարդ Քիփլինգ. «Եթե» 

Կատեգորիա:Բանաստեղծություններ
Հայկազ Հակոբյան

**Հայկազ Խաչատուրի Հակոբյան** (), հայ մանկավարժ։ ԽՄԿԿ անդամ, Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Հայկազ Հակոբյանը ծնվել է 1918 թվականին, Աշխաբադ քաղաքում։ 1931 թվականին ընտանիքով տեղափոխվել է Սիսիանի շրջանի Հացավան գյուղ։ 1937 թվականին Հայկազը  Երևանի ժողտնտտեխնիկումն ավարտելուց հետո նշանակվել է Լոր գյուղի դպրոցի ուսուցիչ։ Աշխատանքին զուգընթաց սովորել և ավարտել է Երևանի հեռակա մանկավարժական ինստիտուտը։ 1939 թվականին ընդունվել է կուսակցության շարքերը։ 1940 թվականին զորակոչվել է զինվորական ծառայության։

Հակոբյանը 1941-1945 թվականներին մասնակցել է Խորհրդային Միության դեմ Նացիստական Գերմանիայի սանձազերծած պատերազմին, նրա մարտական ուղին անցել է 718-րդ հրաձգային գնդի շարքերում, որտեղ գնդացրային վաշտի քաղղեկից հասել է գումարտակի հրամանատարի պաշտոնին։

Պատերազմի առաջին օրերից սկսած մասնակցել է Խարկովի, Ստալինգրադի, Կուրսկի աղեղի, Պոլտավայի ճակատամարտերին, Բելոռուսիայի, Լատվիայի ազատագրմանը, Քյոնիգսբերգի գրավմանը։ Խարկովի մատույցներում վիրավորվել է, բուժվելուց հետո մասնակցել է Ստալինգրադում գերմանական զորքերի շրջապատմանն ու ջախջախմանը։

Պատերազմի հաղթական ավարտից հետո Հայկազը շարունակել է ծառայությունը խորհրդային բանակում։ Զորացրվելուց հետո աշխատել է Հայաստանի գիտությունների ակադեմիայի համակարգում։ Պահեստի մայոր Հակոբյանը պարգևատրվել է «Կարմիր դրոշի», «Ալեքսանդր Նևսկու», «Կարմիր աստղի» շքանշաններով և մարտական մեդալներով։

## Պարգևներ
* «Կարմիր դրոշի» շքանշան
* «Կարմիր աստղի» շքանշան
* «Ալեքսանդր Նևսկու» շքանշան

## Ծանոթագրություններ

Կատեգորիա:«Ալեքսանդր Նևսկու» շքանշանակիրներ
Կատեգորիա:Հայ մանկավարժներ
Կատեգորիա:Ստալինգրադի ճակատամարտի հայ մասնակիցներ
Մնացական Կոստանյան

**Մնացական Բալասանի Կոստանյան** (), հայ մանկավարժ։ ԽՄԿԿ անդամ (1932), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Մնացական Կոստանյանը ծնվել է 1911 թվականին Էջմիածնի շրջանի Արշալույս գյուղում։ Ավարտել է Էջմիածնի այգեգործական տեխնիկումը և անցել ուսուցչական աշխատանքի Ներքին Խաթունարխի դպրոցում, ակտիվորեն մասնակցել է գյուղի հասարակական աշխատանքներին, կոլտնտեսության հիմնադրմանը։ Եղել է Այգեշատի, Առատաշենի դպրոցների տնօրեն և հայոց լեզվի ու գրականության ուսուցիչ։ 1939 թվականին ընդունվել է կուսակցության շարքերը։ 1940 թվականին ավարտել է Երևանի հեռակա մանկավարժական ինստիտուտը, բայց պետական քննությունները հանձնել է 1950 թվականին, պատերազմից հետո։

Մնացականը բանակ է զորակոչվել պատերազմի առաջին օրերին, ֆաշիստական զորքերի դեմ կռվել է Ղրիմի թերակղզում գնդապետ Սիմոն Զաքյանի հրամանատարությամբ մարտնչող հայկական դիվիզիայի հրետանային գնդում։ Մարտերում աչքի ընկած Կոստանյանը պարգևատրվել է «Մարտական ծառայությունների համար» մեդալով։ 1942 թվականին վիրավորվել է և փոխադրվել Ստալինգրադի հոսպիտալ։ Ապաքինվելուց հետո 2-րդ գվարդիական դիվիզիայի 535-րդ հրետգնդում մասնակցել է Նովոռոսիյսկի ազատագրման մարտերին, ծանր վիրավորվել է, բուժվելուց հետո՝ զորացրվել։

1945-1946 թվականներին Կոստանյանը նորից անցնում է մանկավարժական աշխատանքի։ Երկար տարիներ եղել է Ոսկեհատ գյուղի միջնակարգ դպրոցի տնօրեն, հայոց լեզվի և գրականության ուսուցիչ։ Եղել է կուսկազմակերպության քարտուղար, արժանացել է կառավարական պարգևների՝ «Մարտական ծառայությունների համար», «Գերմանիայի դեմ տարած հաղթանակի համար», «Աշխատանքային գերազանցության» և այլ մեդալների։

## Պարգևներ
* «Մարտական ծառայությունների համար» մեդալ 
* «Գերմանիայի դեմ տարած հաղթանակի համար» մեդալ
* «Աշխատանքային գերազանցության» մեդալ

## Ծանոթագրություններ

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:ԽՄԿԿ անդամներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Դպրոցի տնօրեններ
Ֆուտբոլի Թուրքիայի Սուպերգավաթ 2019

**Ֆուտբոլի Թուրքիայի Սուպերգավաթ 2019** (), ֆուտբոլի Թուրքիայի Սուպերգավաթի 46-րդ խաղարկումն է, որն անցկացվել է 2019 թ. օգոստոսի 7-ին Անկարա քաղաքի Էրյաման մարզադաշտում։ Եզրափակիչ խաղում միմյանց դեմ մրցում էին 2018/19 մրցաշրջանի հաղթող «Գալաթասարայ» և 2018/19 մրցաշրջանի գավաթակիր «Ակհիսար Բելեդիեսպոր» ակումբները։

## Խաղ

## Արտաքին հղումներ
* Թուրքիայի 2019 թ. Սուպերգավաթը ԹՖՖ կայքում

Կատեգորիա:2019 ֆուտբոլում
Հասարակաց որդեգիրը

«**Հասարակաց որդեգիրը**», Մուրացանի պատմվածքներից, որում արտահայտվել է գրողի բացասական տրամադրվածությունը քաղաքի և քաղաքային բարքերի հանդեպ։ Պատմվածքում պատկերված է ժամանակակիցների կեղծ խոստումներին ապավինած շնորհալի երիտասարդ երգիչ Գևորգի երազանքների փլուզումը։

## Պատմություն
Առաջին անգամ լույս է տեսել Թիֆլիսում հրատարակվող «Նոր դար» թերթում, 1884 թվական, № 14-22։

Երկրորդ անգամ տպագրվել է Մուրացանի երկերի 1936-1939 թվականների հրատարակության 3-րդ հատորում (Պետհրատ, 1936, Երևան-Մոսկվա)։ Ինքնակենսագրության մեջ Մուրացանն ասում է, որ «Հասարակաց որդեգիրը» գրել է «Ռուզան» դրամայի առաջին ներկայացումից «մի քանի ամիս հետո»։ Եթե նկատի ունենանք, որ «Ռուզանը» առաջին անգամ բեմադրվել է 1882 թվականի փետրվարի 4-ին, ուրեմն «Հասարակաց որդեգիրը» պետք է գրված լինի 1882 թվականի առաջին կեսին։

Այս պատմվածքի հղացման, կամ ինչպես հեղինակն է ասում, «շարժառիթի» մասին Մուրացանը գրել է․ 

Մուրացանի ժամանակակիցներից մեկը հայտնում է, որ «Ռուզանի» բեմադրության կապակցությամբ խոսք է բացվել Մուրացանին «արտասահման սովորելու ուղարկելու մասին։ Մի քանի հարուստներ խոստացան իրենց որդեգիր անել,– շարունակում է նա,– ավա՜ղ։ Հատուցումը «Հասարակաց որդեգիրն է» («Հանդես գրական և պատմական», 1896, յոթերորդ գիրք, էջ 272)։

## Ծանոթագրություններ

## Արտաքին հղումներ
* «Հասարակաց որդեգիրը» ստեղծագործության աուդիոտարբերակը 
* Մուրացան Ռուզան

Կատեգորիա:Հայերեն գրքեր
Կատեգորիա:Մուրացանի ստեղծագործություններ
Կատեգորիա:Պատմվածքներ
Բան Ջաու

**Բան Ջաու** (, երկրորդ անունը Հյուիբան , , ), չինացի հայտնի գրող։ Առաջին հայտնի չինուհի  պատմաբանն է ու գիտնականը։

Բան Ջաուն արիստոկրատական Բան ընտանիքից էր՝ Հան դինաստիայի ականվոր պետական գործիչ և պատմաբան Բան Բիաոյի դուստրը։ Նա ծնվել է Շենսի նահանգի՝ ժամանակակից Սյանյանի մոտակայքում գտնվող Անլին քաղաքում։ Ստացել է լավ կրթություն։ 59 թվականին ամուսնացել է տեղական զինվորական վերնախավի ներկայացուցիչ Ցաո Շիշուի հետ։ Սակայն, շատ չանցած այրիացել է և երբևէ չի ամուսնացել։ Բան Ջաուն սկսել է զբաղվել գիտությամբ, գրել է բանաստեղծություններ, տրակտատներ, հետաքրքրվել է պատմությամբ, աշխարհագրությամբ և մաթեմատիկայով։ 92 թվականին կանչվել է Հե դի կայսեր արքունիք, մահացած եղբոր՝ Բան Գուից հետո, Հան դինաստիայի պատմության շարունակությունը գրելու համար։ Շատ շուտով կայսրից ստանում է հանձնարարություն ուսուցանել դասական գրականություն, պատմություն, աշխարհագրություն և մաթեմատիկա իր աղջիկներին և պալատական կանանց։ Որի համար ստացել է Ցաո Դագա (պատվավոր Ցաո աղջիկ) կոչումը։

Կայսեր մահվանից հետո՝ 106 թվականին Բան Ջաուն դառնում է Դեն Սուի (Բան ՉՋաուի նախկին սան) խնամակալի խորհրդատուն, ով Չինաստանի փաստացի տիրակալն էր Շան դի և Ան դի կայսրերի օրոք։ Որոշ ժամանակ անց ստանում է կայսերական գրադարանի կառվարչի պաշտոն։ Այս պաշտոնում  կազմակերպում է հին ձեռագրերի կրկնօրինակման աշխատանքներ՝ դրանց հետագա տարածման նպատակով։ Բան Ջաուն մինչև իր կյանքի վերջ մեծ ազդեցություն է ունեցել կայսերական արքունիքում։ Մահացել է 116 թվականին կայսրության մայրաքաղաք Լոյանում։

## Ստեղծագործություններ
Բան Ջաույի ամենանշանակալից աշխատություններից է «Հան գիրքի» ավարտումը՝ Արևելյան Հան դինաստիայի պատմությունը, եղբոր՝ Բան Գուից հետո։ Որտեղ ավելացվել է նաև Հե դի կայսեր մոր՝ կայսրուհի Դուի ծագումնաբանությունը և տրակտատներ աստղագիտության վերաբերյալ։

Կարևոր աշխատանքներից է համարվել նաև «Կանաց ուղեցույցը», որը Բան Ջաուն կազմել է երիտասարդ արիստոկրատուհիների համար։ Այստեղ խորհուրդներ է տրվում անձնական կյանքի, դաստիարակության վերաբերյալ, շեշտվում է հնազանդ և կրթված լինելու անհրաժեշտությունը։

Հենան նահանգ ճանապարհորդելուց հետո, Բան Ջաուն 101 թվականին գրում է «Ճանապարհորդություն դեպի արևելք» աշխատությունը։ Ինչպես նաև գրել է  «Հիշողություն» աշխատությունը, որը չի պահպանվել։

## Ծանոթագրություններ

## Գրականություն
* Bennet Peterson, Barbara (2000). Notable Women of China: Shang Dynasty to the Early Twentieth Century. M.E. Sharpe, Inc.
* Ban Zhao in André Lévy (a cura di), Dictionnaire de littérature chinoise, Parigi, PUF, 2000, pp.&nbsp;90–99. ISBN 978-2-13-050438-2

Կատեգորիա:Չինացի պատմաբաններ
Կատեգորիա:Կին պատմաբաններ
Կատեգորիա:2-րդ դարի փիլիսոփաներ
Կատեգորիա:Չինացիներ
Կատեգորիա:Չինացի բանաստեղծներ
Կատեգորիա:1-ին դարի ծնունդներ
Կատեգորիա:2-րդ դարի մահեր
Կատեգորիա:Չինացի գրողներ
Կատեգորիա:Կին գիտնականներ
Կատեգորիա:Չինաստանի քաղաքական գործիչներ
Կատեգորիա:Չինացի փիլիսոփաներ
Winston

**«Winston»**, JTI ընկերության կողմից թողարկվող ծխախոտի ապրանքանիշ։ 2011 թվականին այն Ռուսաստանում ամենաշատ վաճառված ծխախոտի բրենդն էր։

## Պատմություն
[մինի|300x300փքս|Winston-ի կողմից հովանավորվող ծխելու սենյակը [Դուբայի միջազգային օդանավակայանում:]]
Ապրանքանիշն անվանակոչվել է Հյուսիսային Կարոլինա նահանգի Վինսթոն Սեյլեմ () քաղաքի պատվին, որը ծխախոտի տերևի վերամշակման պատմական կենտրոնն էր։ 1954 թվականին Winston ծխախոտները դարձան առաջին սերիական ձևով թողարկվող ֆիլտրով ծխախոտները ԱՄՆ-ում։ Տարբեր ժամանակներում Winston-ը ճանաչվել է որպես «ծխախոտի լավագույն բրենդ»(1956 թ․), «ԱՄՆ-ում ամենաշատը վաճառվող ծխախոտ» (1965 թ․)։ 1966-ից 1972 թվականներին ապրանքանիշը վաճառքի քանակով ԱՄՆ-ում զբաղեցնում էր առաջին տեղը։ 1970-ական թվականներին Winston-ը ճանաչում է ստանում նաև ԱՄՆ-ի սահմաններից դուրս, 1992 թվականին սկսվում են Winston Filters-ի առաքումները Ռուսաստան։ 1988 թվականին Japan Tobacco և R.J. Reynolds Tobacco ընկերությունների միավորման շնորհիվ ստեղծվում է JTI ընկերությունը։ 2007 թվականին թողարկվեց Super Slims շարքը, որտեղ ներկայացվում էին Lights, Super Lights и Lights menthol ոճերը, իսկ հետագայում՝ 2009 թ․-ին շարքին ավելանում է նաև One ոճը։ 2008 թվականին թողարկվում է նոր ապրանքանիշ՝ Winston Premier, վերջինս ցայսօր իր գերժամանակակից դիրքերում է։ Winston Premier ապրանքանիշը ներկայացվում է 4 ոճերով՝ Filters, Lights, Super Lights և One։ 2010 թվականից սկսեց թողարկվել նաև Winston XS-ը, իսկ 2012-ին՝ Winston XStyle-ը։

## «Winston» ծխախոտի տեսակները

2010 թվականի վերջին 2011-ի սկզբին շուկայում հայտնվեցին  Winston Limited Edition ծխախոտները՝ մոխրագույն, մուգ կապույտ և սև փաթեթներով, որը բացվում է կողքից՝ մյուս կողմին սեղմելով։

## Տես նաև
* Ծխախոտ
* Մալբորո (ծխախոտ)
* Juul

## Ծանոթագրություններ

## Արտաքին հղումներ
* Պաշտոնական կայք
* JTI-ի կայքը 
* Winston Premier-ի կայքը

Կատեգորիա:1954 հայտնված արտադրանքներ
Կատեգորիա:1954 հիմնադրումներ
Կատեգորիա:Ամերիկյան ապրանքանիշներ
Կատեգորիա:Ծխախոտային ապրանքանիշներ
Հայկական միջազգային ավիաուղիներ

**Հայկական Միջազգային Ավիաուղիներ**, հայկական մասնավոր ավիաընկերություն։

Հիմնադրվել է 2002 թ. հուլիսի 12-ին։ Ավիաընկերությունը իրականացնում էր միջազգային չվերթներ Զվարթնոց օդանավակայանից։ 2005 թվականի հունվարի 1-ին ընկերությունը միացավ «Արմավիա» ավիաընկերությանը։

## Պատմություն
Հայկական Միջազգային Ավիաուղիները հիմնադրվել է 2002 թ. հուլիսի 12-ին հայ գործարարներ Գագիկ Ծառուկյանի, Հրայր Հակոբյանի և Լևոն Բաղդասարյանի կողմից։ Սկզբում Հայկական Միջազգային Ավիաուղիները մտադիր էր մինչև 2003 թվականը «Airbus»-ի երեք ինքնաթիռ վարձակալել Փարիզ, Ամստերդամ և Ֆրանկֆուրտ չվերթների համար։ 2005 թվականի հունվարի 1-ին ընկերությունը միացավ «Արմավիա»-ին։

## Երթուղիներ
Հայկական Միջազգային Ավիաուղիները կանոնավոր չվերթներ էր իրականացրել Երևանից դեպի Արևմտյան Եվրոպա, մասնավորապես՝ Հայկական ավիաուղիների բազմաթիվ նախկին երթուղիներով։
[մինի|302x302փքս|Հայկական Միջազգային Ավիաուղիների միակ [Airbus A320 ինքնաթիռը Ամստերդամի Սխիպհոլ օդանավակայանում (դեկտեմբերի 1, 2002)]]

## Նավատորմ
Հայկական Միջազգային Ավիաուղիները  շահագործել էր մեկ վարձակալված Airbus A320-ը։ Այդ ինքնաթիռը կործանվել էր 2006 թվականի մայիսի 5-ին Բրյուսելի օդանավակայանում «Արմավիա»-ի սեփական ինքնաթիռներից մեկի՝ A320-ի հետ միասին։

## Ծանոթագրություններ

Կատեգորիա:2005 կազմալուծումներ Հայաստանում
Կատեգորիա:Հայկական ավիաընկերություններ
Goodbyes

**«Goodbyes»**, ամերիկացի ռեփեր Post Malone-ի երգը, ձայնագրված Յանգ Թագի մասնակցությամբ, թողարկվել է որպես սինգլ Republic Records լեյբլում՝ 2019 թվականի հուլիսի 5-ին՝ Մալոնի ծննդյան 24-րդ տարեդարձի, ինչպես նաև ԱՄՆ անկախության հաջորդ օրը։ Երգը գրել են Օսթին Պոստը, Ջեֆրի Վիլյամսը, Բրայան Լին, Լյուիս Բելլը, Բիլլի Ուալշը, Val Blavatnik-ը և Jessie Foutz-ը։ Երգը դարձել է Մալոնի Billboard Hot 100 չարթի թոփ 10-ում ընդգրկված յոթերորդ երգը։

## Ստեղծագործություն
Երգը պատմում է հարաբերությունների ավարտի մասին և «Rap-Up» ամսագրի կողմից «մեղեդիական» է անվանվել, որտեղ Պոստը երգում է կրկներգը՝ «Ես ցանկանում եմ, որ դուրս գաս իմ մտքերից / Ցանկանում եմ, որ այսօր գնաս իմ սենյակից / Ես չեմ կարող քեզ օգնել / Քանի որ ես նույնպես օգնության կարիք ունեմ / Ես չգիտեմ հրաժեշտ տալ»։

## Առաջխաղացում
Երգի մասին Մալոնը հայտնել է իր սոցցանցերում՝ 2019 թվականի հուլիսի 1-ին, կիսվելով «Too Much Pleasure Is Pain» () գրառմամբ պաստառով, որը հատված է երգից։ Հաջորդ օրը հրապարակել է երգի շապիկը։ Այնուհետև նա թողարկել է տեսահոլովակի սկզբից մի հատված, որտեղ նրան վիրավորում և սպանում են։ Երաժշտական տեսահոլովակը թողարկվել է հուլիսի 5-ին։

## Տեսահոլովակ
Երգի տեսահոլովակը թողարկվել է հուլիսի 5-ին, որի ռեժիսորը Քոլին Թայլին է։ Տեսահոլովակում Մալոնը կատարում է հանցախմբի անդամի դերը, որը մահանում է մրցակից հանցախմբի անդամի կողմից դանակահարվելու արդյունքում, որից հետո՝ գերեզմանում մեռյալներից հարություն է առնում։ Յանգ Թագը և դերասանուհի Քեթրին Նյուտոնը նույնպես մասնակցել են տեսահոլովակի նկարահանումներին։ Քանի որ տեսահոլովակում Մալոնին դանակահարում են, ՅուԹյուբը տարիքային սահմանափակման է ենթարկել հոլովակը, քանի որ այն համարվում է «գրաֆիկական կոնտենտ», այդ իսկ պատճառով գոյություն ունի տեսահոլովակի երկու տարբերակ՝ առաջինը ունի «R» գնահատական և ցուցադրում է դանակահարության տեսարանը, իսկ «PG» գնահատական ստացած տեսահոլովակը, որը թողարկվել է հուլիսի 7-ին, չի ցուցադրում սպանության տեսարանը։

## Մրցանակներ և անվանակարգեր

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2019 սինգլներ
Կատեգորիա:Post Malone-ի երգեր
Կատեգորիա:Յանգ Թագի երգեր
Անմեղություն (նկար)

**Անմեղություն**, Սարգիս Երկանյանի նկարներից, պատկերված է երիտասարդ աղջկա դիմանկար, ֆրանսուհու տիպար։ Այն անհատական նկարագրով, հոգեբանական և խորագրին համապատասխան արտահայտությամբ անմեղության խորհրդանիշ է։ Երկանյանի ստեղծագործություններում հանդես եկած մոդելները մեծ մասամբ թվում են հոգսերով ծանրաբեռնված, անուրախ կյանքի դժվարին փորձություններով անցած։ Թերևս այս հանգամանքն է դիտողին մտերմացնում տիպարների հետ, նրանց նկատմամբ համակրանքի զգացում առաջ բերում, երբեմն նույնիսկ կարեկցանքով համակում։

## Նկարագրություն
Երկանյանը օրիորդին պատկերել է կիսադեմ դիրքով, հանգիստ կեցվածքով, խաղաղ հոգեվիճակով, մտքերով տարված։ Նրա դիմագծերն արտահայտում են այնպիսի այնպիսի անմեղություն, որպիսին հատուկ է նոր միայն ինքնուրույն կյանք թևակոխած, բայց դեռևս անփորձ աղջկան։ Ըստ արտաքին նկարագրի՝ օրիորդը հասրակ ժողովրդի ներկայացուցիչ է, համեստ ապրելակերպով անձնավորություն։ Եվ թեպետ նրա  դիմագծերը խաղաղ են, բայց նրա տարտամ դրությունը, մտազբաղ հոգեվիճակը արտահայտող աչքերի սևեռումն ասում են այն մասին, որ նրան ինչ–որ հոգս է մտատանջում։ «Անմեղության» հերոսը թեև ոչ այնքան հրապուրիչ գեղեցկությամբ օժտված, բայց միամիտ է, բարի, ազնիվ աղջկա բարեմասնություններով։

## Գեղարվեստական արտահայտչականություն
Դիմանկարը բնագրով հայտնի չէ, բայց գեղարվեստական միջոցներն այնքան ակնառու են, որ կերպարի արտահայտչականությամբ մեզ հայտնի նրա դիմանկարների շարքում կարելի է համարել լավագույններից մեկը։ Սուր է նրա դիտողականությունը՝ նմանությունը տալու, դիմագծերի պլաստիկական ձևերն ընկալելու, նրբերանգները տեսնելու,կերպարի կենդանի արտահայտությունը պահպանելու ամենանուրբ գեղանկարչական միջոցներով։

## Արձագանքներ
Արտասահմանյան մամուլի մի փոքրիկ ակնարկ։

։

## Ծանոթագրություններ

Կատեգորիա:Սարգիս Երկանյանի նկարներ
Կատեգորիա:Հայաստանի ազգային պատկերասրահի նկարներ
Սաֆար Մեհդիև

**Սաֆար Մամեդ օկլի Մեհդիև** (, ), Ադրբեջանի Հանրապետության պետական մաքսային կոմիտեի նախագահ, գեներալ-գնդապետ։

## Կենսագրություն
Սաֆար Մեհդիևը ծնվել է 1973 թվականի մարտի 17-ին Նախիջևանի Ինքնավար Հանրապետության Բաբեկի շրջանի Նեհրամ գյուղում։ 1998 թվականին նա ավարտել է Թուրքիայի EGE համալսարանը, միջազգային տնտեսական հարաբերությունների ֆակուլտետը։

Իր աշխատանքային գործունեությունը նա սկսել է 1990 թվականին ՛ Նախիջևանի Բաբեկի շրջանի Նեհրամ գյուղի կոլտնտեսությունում։

1999-2004 թվականներին աշխատել է ԱՀ պետական մաքսային կոմիտեի ֆինանսական վերահսկողության գլխավոր վարչության մեջ որպես տեսուչ։

2004 թվականի փետրվարից մինչև 2006 թվականի փետրվարը նա աշխատել է որպես Ադրբեջանի Հանրապետության պետական մաքսային կոմիտեի նախագահի տեղակալ։ 2006-2018 թվականներին աշխատել է որպես ԱՀ Պետական մաքսային կոմիտեի նախագահի առաջին տեղակալ։

2018 թվականի ապրիլին, Ադրբեջանի Հանրապետության Նախագահ Իլհամ Ալիևի հրամանով, նա նշանակվել է Ադրբեջանի պետական մաքսային կոմիտեի նախագահ։

Ամուսնացած է, ունի 2 երեխա։

## Ծանոթագրություններ
Ռիվ Գոշ

**«Ռիվ Գոշ»**, (), օծանելիքի և կոսմետիկայի ռուսական ցանց։ Ներառված է «Պարֆյում ստանդարտ» հոլդինգի կազմում։

## Պատմություն
Հիմնադրվել է 1995 թվականին Պավել և Լարիսա Կարաբանների կողմից։ 2007 թվականի վերջին ցանցը պատկանել է «Ֆինստրոյ» հոլդինգին (ղեկավարել է Օլեգ Բոյկոն), որը ձեռք է բերել «Ռիվ Գոշ»-ի բաժնետոմսերի 75%-ը։

2008 թվականի հոկտեմբերի կեսերին Մոսկվայում բացվել է առաջին խանութը Տվերսկայա փողոցում գտնվող «Պիրամիդա» առևտրի կենտրոնում։ 2016 թվականին այդ խանութը փակվել է։

2010 թվականի դեկտեմբերի 30-ին «Ռիվ Գոշը» ձեռք է բերել «Դուգլաս Ռիվոլիի» 32 խանութ։

2012 թվականի օգոստոսին Օլեգ Բոյկոն բաժանվել է ցանցի վերահսկիչ փաթեթից՝ վաճառելով իր բաժնետոմսերի 51%-ը «Լենտա» ցանցի նախկին համասեփականատերեր Դմիտրի Կոստիգինին և Օգուստ Մեյերին, գործարքը գնահատվել է 115-140 մլն ամերիկյան դոլար։

## Սեփականատերեր և կառավարում
2012 թվականի օգոստոսի 20-ի դրությամբ ցանցի 51%-ը պատկանել է ձեռնարկատերեր Դմիտրի Կոստիգինին և Ավգուստ Մեյերին, 24%-ը`  «Ֆինստար» հոլդինգի Օլեգ Բոյկոյին, ևս 25%-ը` ցանցի հիմնադիրներ Պավել և Լարիսա Կարաբաններին։

## Գործունեություն
2012 թվականի առաջին կեսին ցանցն ընդգրկել է 200-300 մ² մակերեսով 200 խանութներ, որոնք տեղակայված են եղել Ռուսաստանի 40 քաղաքներում, այդ թվում՝ Սանկտ Պետերբուրգում և Լենինգրադի մարզում, Մոսկվայում, Մոսկվայի մարզում և այլն։ Ցանցում ներկայացված է օծանելիքի և կոսմետիկայի լայն տեսականի՝ թանկարժեք ապրանքանիշերից մինչև հասանելի շուկա։

## Ծանոթագրություններ

## Արտաքին հղումներ
* Պաշտոնական էջ
Where's My Mind Tour

**Where's My Mind Tour**, ամերիկացի երգչուհի Բիլլի Այլիշի երկրորդ հեդլայն շրջագայությունը, ի աջակցություն նրա դեբյուտային՝ «Don't Smile at Me» (2017) մինի ալբոմին և բաղկացած է Հյուսիսային Ամերիկայում և Եվրոպայում տեղի ունեցած համերգներից։ Շրջագայության և ամսաթվերի մասին հայտարարվել է 2017 թվականի նոյեմբերին։ Շրջագայության սեթ լիստում ընդգրկված են ալբոմի երգերի մեծ մասը։ Շրջագայությունը դրական գնահատականների է արժանացել քննադատների կողմից։

## Նախապատմություն և զարգացում
2017 թվականի նոյեմբերին Բիլլի Այլիշը հայտարարել է իր երկրորդ համերգային շրջագայության մասին, ի աջակցություն նրա «Don't Smile at Me» (2017) մինի ալբոմին։ Շրջագայության ամսաթվերը և վայրերը հայտարարվել են նույն օրը։

## Սինոփսիս և ընդունելություն
Այլիշը շրջագայությունը սկսում էր «Bellyache» երգով։ Բիլլիի եղբայր և պրոդյուսեր Ֆինիս Օ'Քոնելը կատարում էր իր 2016 թվականի «New Girl» սինգլը։ Այլիշը կատարում էր ռեփեր Դրեյքի «Hotline Bling» երգի քավերը և ուկուլելե էր նվագում, իսկ Ֆինեսը ակուստիկ կիթառ էր նվագում։ Նա նաև կատարում էր այդ ժամանակ դեռ չթողարկված «When the Party's Over» երգը։

«Atwood Magazine»-ից Նիկոլ Ալմեյդան գովել է շոուն, գրելով, որ «յուրաքանչյուրը, որը գիտի, թե ինչ է լավ երաժշտությունը, ապա գիտի Այլիշի անունը, իսկ նրանք, ովքեր դեռ չգիտեն, շուտով անպայման կիմանան, քանի որ ակնհայտ է, որ նա համաշխարհային փառքի ճանապարհին է»։

## Երգացանկ
Այս երգացանկը հանդիսանում է 2018 թվականի ապրիլի 3-ին Նյու Յորքում տեղի ունեցած շոուի երգացանկը։ Այն չի համարվում ամբողջ շրջագայության երգացանկը։

#«Bellyache» 
#«Idontwannabeyouanymore»
#«Watch» 
#«&Burn»
#«Bored»
#«Six Feet Under»
#«New Girl»
#«Hotline Bling»
#«Party Favor»
#«When the Party's Over»
#«Ocean Eyes»
#«My Boy»
#«Bellyache»

;Հետագայում ընդգրկված երգեր
#Hostage
#Copycat

## Համերգներ

## Ծանոթագրություններ

Կատեգորիա:Բիլլի Այլիշի համերգային շրջագայություններ
Կատեգորիա:Համերգային շրջագայություններ
Թրեյսի Շոու

**Թրեյսի Շոու** (, ), անգլիացի դերասանուհի և երգչուհի։

## Կենսագրություն
Թրեյսի Շոուն ծնվել է 1973 թվականի հուլիսի 27-ին Բելփերում (Դերբիշիր կոմսություն, Անգլիա, Մեծ Բրիտանիա) Կարլ և Էնն Շոուների ընտանիքում։ Թրեյսին ունի կրտսեր եղբայր՝ Դարեն Շոուն։

Թրեյսին ավարտել է «St. Benedict's School»-ը և «Arden School of Theatre»-ը, որտեղ նա ստացել է կոչում թատրոնի ոլորտում։

## Կարիերա
Թրեյսին կինոյում դեբյուտ է կատարել 1995 թվականին՝ Մաքսին Հիվի Փիքոքի դերը կատարելով «Coronation Street» հեռուստասերիալում, որում նա նկարահանվել է մինչև 2003 թվականը, իսկ 1999 թվականին նա ստացել է The British Soap Awards» մրցանակի «Սսեքսուալ կին» անվանակարգը։ 2003-2009 թվականներին Շոուն խաղացել է Իվ Շեփարդի/Ջեյն Ֆարելի դերը «Դժբախտ պատահար» հեռուստասերիալում, որից հետո նա ավարտել է կինոկարիերան։ Խաղացել է ընդամենը 6 ֆիլմերում և հեռուստասերիալներում։

Վերջին տարիներին Թրեյսին զբաղվել է երաժշտական կարիերայով։

## Անձնական կյանք
2001-2004 թվականներին Թրեյսին ամուսնացել է Ռոբերտ Էշուորտի հետ։

2004 թվականից Թրեյսին փաստացի ամուսնացած է եղել մենեջեր Էշլի Պունդոլի հետ։ Զույգն ունի երկու որդի՝ Լուիս Պունդոլ (ծնված 2005 թվականի մարտին) և Լուկա Ալեքսանդր Պունդոլ (ծնված 12.09.2006)։

## Ֆիլմագրություն

## Ծանոթագրություններ

Կատեգորիա:Բրիտանացի դերասանուհիներ
Կատեգորիա:Բրիտանացի երգիչներ
Կատեգորիա:Դերասանուհիներ այբբենական կարգով
Լևոն Հակոբյան (մանկավարժ)

**Լևոն Արզումանի Հակոբյան** (), հայ մանկավարժ, Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Լևոն Հակոբյանը ծնվել է 1915 թվականին, Ղափանի շրջանի Վաչագան գյուղում։ Ավարտել է Ղափանի № 1 միջնակարգ դպրոցը, այնուհետև ուսումը շարունակել է Գորիսի ուսուցիչների վերապատրաստման դասընթացներում։ Մինչև 1938 թվականը աշխատել է Ղափանի Վաչագան և Արծվանիկ գյուղերում նախ որպես ուսուցիչ, ապա՝դպրոցի տնօրեն։ 1938 թվականին Հակոբյանն ընդունվել է Երևանի պետական համալսարանի պատմության ֆակուլտետը։ Չորրորդ կուրսից, կուսակցական մարմինների կողմից, ուղարկվել է Կրասնոսելսկի շրջանի մեքենատրակտորային կայանի քաղբաժնի պետի տեղակալ, միաժամանակ պատմություն է դասավանդել տեղի միջնակարգ դպրոցում։

1942 թվականի հուլիսին Հակոբյանը զորակոչվել է կարմիր բանակ և ուղարկվել Ստալինգրադի ռազմաքաղաքական ուսումնարան։ Նա մասնակցել է Ստալինգրադի պաշտպանության մարտերին՝ գեներալ Չույկովի բանակի շարքերում։ Նրան շնորհվել է կրտսեր լեյտենանտի կոչում, պարգևատրվել է «Արիության համար» մեդալով։ Գրոհներից մեկի ժամանակ Հակոբյանը վիրավորվել է, բուժվելուց հետո մասնակցել է Օրյոլ-Կուրսկի աղեղում մղված ճակատամարտին։ Խիզախության համար պարգևատրվել է Հայրենական պատերազմի 2-րդ աստիճանի շքանշանով։ 1943 թվականի օգոստոսին Հակոբյանը երկրորդ անգամ է վիրավորվել և ուղարկվել հոսպիտալ։ Ապաքինվելուց հետո նշանակվել է վաշտի հրամանատարի քաղաքական գծով տեղակալ։

1947 թվականին Հակոբյանը զորացրվել է բանակից։ 1950 թվականից զբաղվել է մանկավարժական աշխատանքով։ Աշխատել է Երևանի № 2 հեռակա միջնակարգ դպրոցում, դասավանդել է պատմություն։

Պատերազմի և աշխատանքի վետերան Հակոբյանը մարտական և աշխատանքային ծառայությունների համար պարգևատրվել է Ստալինգրադի պաշտպանության համար, Գերմանիայի դեմ տարած հաղթանակի համար մեդալներով, արժանացել է ՀԽՍՀ լուսավորության նախարարության պատվոգրով։

Լևոն Հակոբյանը մահացել է 1985 թվականին։

## Պարգևներ
* «Արիության համար» մեդալ
* «Հայրենական պատերազմի» 2-րդ աստիճանի շքանշան
* Գերմանիայի դեմ տարած հաղթանակի համար մեդալ
* Ստալինգրադի պաշտպանության համար մեդալ

## Ծանոթագրություններ

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Արիության մեդալակիրներ
Կատեգորիա:Հայ մանկավարժներ
Կատեգորիա:Ստալինգրադի ճակատամարտի հայ մասնակիցներ
Կատեգորիա:Վաչագան գյուղում ծնվածներ
Ժուան Սուարեշ

**Ժուան Բարրոզու Սուարես** (, ), պորտուգալացի քաղաքական և պետական գործիչ։ Պորտուգալիայի մշակույթի նախարար (2015-2016) և Լիսաբոնի քաղաքապետ (1995-2002)։

## Կենսագրություն
Հայրը Պորտուգալիայի  նախկին նախագահ Մարիո Սուարեշն է (1986-1996)։ Սովորել իրավաբանություն  Լիսաբոնի համալսարանում, բայց քաղաքական պատճառներով հեռացվել է համալսարանից։

Աշխատել է որպես հրատարակիչ։ Մասնակցել է Պորտուգալիայի սոցիալիստական կուսակցությունում գործողություններին։

1987-1991 թվականներին եղել է Հանրապետության ժողովի անդամ։ 1994-1995 թվականներին՝ Եվրախորհրդարանի անդամ Պորտուգալիայից։

1995-2002 թվականներին եղել է Լիսաբոնի քաղաքապետը, առաջադրվել է սոցիալիստների և կոմունիստների կոալիցիայի կողմից։

2002 թվականին կրկին ընտրվել է որպես Հանրապետության ժողովի պատգամավոր, իսկ վերընտրվել 2005, 2009, 2011 և 2015 թվականների ընտրություններում։

Գլխավորել է Պորտուգալիայի պատվիրակությունը ԵԱՀԿ Խորհրդարանական վեհաժողովում, 2008 թվականին ընտրվել է դրա նախագահ։ 2009 թվականի հուլիսին վերընտրվեցլ է ևս մեկ տարի ժամկետով։

2012 թվականին՝ ԱՄՆ ընտրությունների ժամանակ ծառայել է որպես Ժողովրդավարական հաստատությունների և մարդու իրավունքների բյուրոյի հատուկ համակարգող։

2015 թվականի նոյեմբերին դարձել է Պորտուգալիայի մշակույթի նախարար։ 2016 թվականի ապրիլին Facebook-ում հրապարակված գրառումից հետո ֆիզիկական հաշվեհարդար է տեսել երկու լրագրողների նկատմամբ, որոնք քննադատել են նրա գործունեությունը որպես Լիսաբոնի քաղաքապետ, դրանից հետո ենթարկվել է լայն քննադատության։ Նույն ամսին հրաժարական է տվել նախարարի պաշտոնից։

## Մրցանակներ

* Բեռնարդո Օ'Հիգինսի շքանշանի Մեծ խաչ (2001)

## Ծանոթագրություններ

Կատեգորիա:Պորտուգալիայի քաղաքական գործիչներ
Կատեգորիա:Պորտուգալացի գրողներ
Անդրանիկ Փիլոյան

**Անդրանիկ Սուրենի Փիլոյան**, հայ ռազմական գործիչ, Հայաստանի զինված ուժերի գեներալ-մայոր, Հայաստանի արտակարգ իրավիճակների նախարար (2020-2022), 5-րդ բանակային կորպուսի հրամանատար (2018-2020), «Մարտական խաչ» 1-ին աստիճանի շքանշանակիր, Հայաստանի ազգային հերոս (2020)։

Ձերբակալված է կոռուպցիոն գործով։

## Զինվորական ծառայություն
1989-1994 թվականներին մասնակցել է ՀՀ և ԼՂՀ սահմանների պաշտպանությանը. մասնավորապես՝ Հադրութի, Շահումյանի, Լաչինի, Մարտակերտի շրջանների գյուղերի և ՀՀ Երասխավանի, Տավուշի, Նոյեմբերյանի, Գորիսի շրջանների ինքնապաշտպանությանը։
2020 թվականի ի հոկտեմբերի 6-ից մասնակցել է Արցախի Հանրապետության հարավային ճակատում մղվող մարտական գործողություններին։

## Պարգևներ և կոչումներ
* 2008 թվականի հունվարի 28-ին ՀՀ նախագահ Ռոբերտ Քոչարյանի հրամանագրով Անդրանիկ Փիլոյանը պարգևատրվել է Հայրենիքին մատուցած ծառայությունների համարե 1-րդ աստիճանի մեդալով։
* 2020 թվականի հուլիսի 7-ին ՀՀ նախագահ Արմեն Սարգսյանի հրամանագրով 5-րդ բանակային կորպուսի հրամանատար, գնդապետ Անդրանիկ Սուրենի Փիլոյանին շնորհվել է գեներալ-մայորի զինվորական կոչում։

## Ընտանիք
Ամուսնացած է, ունի 2 երեխա։

## Ծանոթագրություններ

Կատեգորիա:44-օրյա պատերազմի մասնակիցներ հայկական կողմից
Կատեգորիա:ՀՀ զինված ուժերի գեներալ-մայորներ
Պեդրո I (Արագոնի թագավոր)

**Պեդրո I Սանչես** (,  ), Արագոնի և Նավառայի թագավոր  1094 թվականից, Սոբրարբեյի և Ռիբագորսի կոմսը 1085 թվականից։

Արագոնի և Նավառայի թագավոր՝ Սանչո Ռամիրեսայի և Ուրհելյաի կոմսի՝ էրմենգոլ III-ի և Իզաբելլա Ուրհելսկայի որդին։

## Կենսագրություն
### Վաղ տարիներ

Պեդրոյի ծննդյան տարեթիվը անհայտ է, սակայն Սան Հուան դե լա Պենյա վանքում գտնվող հին նամակների հիմունքներից պարզ է դառնում, որ Պեդրոն մահացել է 35 տարեկան հասակում, իսկ ըստ եզրակացության ծնվել է 1068-1069 թվականների միջակայքում։ Ինչպես նաև ժամանակագրությունը ցույց է տալիս, որ Ալֆոնսո Ռամիրեսայի երեք որդիները՝ Պեդրոն, Ալֆոնսոն և Ռամիրոն ծնվել են Սանչոյի և Ֆելիսա դը Ռամերունի ամուսնությունից հետո, սակայն դրան հակասում է Պեդրոյի ծննդյան հավանական տարեթիվը։ Ուրհել էրմենգոլ IV կոմսի կտակը, ով որպես ժառանգորդ նշել էր Պեդրոյին, եթե նրա տղան և եղբայրները մահանային առանց երեխա ունենալու, հաստատում է այն որ Պեդրոյի մայրը եղել է էրմենգոլի քույրը՝ Իզաբելլան։

1085 թվականին Պեդրոյի հայրը՝ արքա Սանչոն, նրան է հանձնում Ռիբագորսի և Սոբրարբեյի կոմսությունները։ Հոր ապաագա ժառանգորդը՝ Պեդրոն, մասնակցել է մավրերի դեմ արշավանքների։ Նա գրավել է էստադուն (1087 թվական), Մոնտեարագոն (1088 թվական), Մոնսոնը (1089 թվական) և Ալմենարան (1093 թվական)։

### Կառավարում
[200px|մինի|ձախից|Ալկորասյան ճակատամարտից հետո Պեդրո I-ը ստանում է վահան` [Սուրբ Գևորգի խաչ զարդարանքով]]
1094 թվականին Սանչո I-ի գլխավորությամբ բանակը պաշարում է Ուեսկին, բայց հունիսի 4-ին թագավորը սպանվում է։ Դառնալով Արագոնի և Պամլոնի թագավոր՝ Պեդրոն, շարունակում է նվաճողական քաղաքականությունը։ Առաջին հերթին նա շարունակում է Ուեսկիի պաշարումը։ 1905 թվականին Պեդրոն Ալկորասայի շրջանում ջախջախում է սարագոսների էմիրի՝ Ահմադ II ալ-Մուստաինի գլխավորած բանակը, որը օգնության էր գալիս պաշարված Ուեսկիին։ Քաղաքը գրավվել է 1096 թվականի նոյեմբերի 27-ին։ Պեդրոն Էլ Սիդի հետ միասին 1097 թվականին մասնակցել է Բայրենի ճակատամարտին։ 1100 թվականին Պեդրոն գրավել է Բարբաստրոն, իսկ 1101 թվականին՝ Սարինյանը՝ միացնելով դրանք Արագոնյան թագավորությանը։ 1104 թվականին Պեդրոն անհաջող կերպով փորձել է գրավել Սարագոսան և Տամարիտե դե Լիտերան։

Պեդրոյի գահակալության արդյունքում Էբրո գետից հյուսիս ընկած բոլոր տարածքները ընդգրկված էին Արագոնի թագավորության մեջ։ Պեդրոն մահացել է 1104 թվականի սեպտեմբերի 27-ին, թաղվել է Սան Հուան դե լա Պենյա վանքում։ Քանի որ նրա միակ որդին մահացավ նախքան իր հայրը, Արագոնը և Նավարայը ժառանգեց նրա եղբայրը՝ Ալֆոնսո I Ռազմիկը։

### Ամուսնություն և երեխաներ
Առաջին կինը՝ 1086 թվականից (Հակա) (1072, 1097 կամ 1098 թվականի հունիսի 6-ին), Ակվիտանիի և Հիլդեգարդ Բուրգունդսկի կոմսի՝ Գիլոմ VIII-ի աղջիկը։

Երեխաները՝ Պեդրոն (մահացել է 1104 թվականի փետրվարի 1-ին) Արագոնի և Նավարիի արքայազնը, 1098 թվականից ամուսնացած է եղել Էլ Սիդի աղջկա՝ Մարիա Ռոդրիգեսի  (մահացել է 1104-1106 թվականների միջակայքում) հետ։

Իզաբելլան՝ (մահացել է 1104 թվականին)

Երկրորդ կինը՝ հնարավոր է Սավոյան արքայատոհմի կոմս Պերայի և Ագնեսայի աղջիկը՝ Բերտան, երեխաներ չեն ունեցել։

## Գրականություն
* 

## Ծանոթագրություններ

## Արտաքին հղումներ
* 
*
Նմանները

**«Նմանները»** (), 2015 թվականի կարճամետրաժ 3D անիմացիոն ֆիլմ, նկարահանել են Դանիել Մարթինես Լարան և Ռաֆ Կանո Մենդեսը։

## Սյուժե
Պատմությունը հոր և որդու հարաբերությունների մասին է, որոնք ապրում են հասարակությունում, «որտեղ կարգը և աշխատանքային էթիկան բառացիորեն խեղդում են բնակիչների գույնն ու ստեղծարարությունը»։ Հայրը մտադիր է մեծացնել իր երեխային գոյություն ունեցող ավանդույթների շրջանակներում։ Բայց հանկարծ նա սկսում է կասկածել՝ ճիշտ է արդյոք լինել այնպիսին, ինչպիսին բոլորն են։

Պայմանավորված այն հանգամանքով, թե ինչպես են անցնում միևնույն քարացած բարքերը, որդին դառնում է ավելի պակաս ստեղծարար և ուրախ, ինչը երկուսին էլ դարձնում է դժբախտ, արդյունքում երկուսն էլ կորցնում են իրենց գույները։ Մինչև հայրը մի օր չի փորձում ուրախացնել որդուն՝ այցելելով այգու ջութակահարին, որը մի անգամ այնքան ոգևորել էր տղային։ Սակայն նա էլ չկար։ Փոխարենը հայրը կանգնում է այգում և կրկնում երաժշտի կատարումը՝ երջանկություն պարգևելով որդուն և իրեն։

## Արտադրություն
Մուլտֆիլմի ստեղծումը տևել է 5 տարի նախկին ուսանող-մուլտիպլիկատորի աջակցությամբ՝ Blender 3D անվճար անիմացիոն ծրագրի միջոցով։

## Մրցանակներ
* «Գոյա» մրցանակ լավագույն կարճամետրաժ մուլտպլիկացիոն ֆիլմի համար։
* Միջազգային կինոփառատոն Անկորիջում - մրցանակ լավագույն անիմացիոն ֆիլմի համար
* SediciCorto միջազգային կինոփառատոն - լավագույն կարճամետրաժ մուլտֆիլմ երեխաների համար

## Ծանոթագրություններ

Կատեգորիա:2015 մուլտֆիլմեր
Կատեգորիա:Իսպանական մուլտֆիլմեր
Կատեգորիա:Կարճամետրաժ մուլտֆիլմեր
Կաագուասու

**Կաագուասու** (), դեպարտամենտ Պարագվայի կենտրոնական մասոււմ, զբաղեցնում է 11 474 կմ² տարածք։ Բնակչությունը՝ 435 357 մարդ (ըստ 2002 թվականի մարդահամարի տվյալների), վարչական կենտրոնը Կորոնել Օվյեդո քաղաքն է։
ձախից|մինի|267x267փքս

## Աշխարհագրություն
Կլիման մեղմ և անձրևոտ է, Կաագասուն Պարագվայում գյուղատնտեսության համար առավել հարմար շրջաններից մեկն է։ Հյուսիսից հարավ դեպարտամենտը հատում է Կաագասուի Կորդիլիերների լեռնաշղթան։ Այն կազմված է ոչ այնքան բարձր բլուրներից, 200 մ-ից ոչ ավել բարձրությամբ, իսկ արևելքում բարձրությունը հասնում է մինչև 250 մ։

## Վարչատարածքային բաժանում
Վարչական առումով բաժանվում է 22 շրջանի․
ձախից|մինի|850x850px|Կաագուասու Դեպարտամենտի շրջանները

## Տնտեսություն
Կաագուասուն մանիոկի արտադրությամբ երկրում առաջին տեղն է զբաղեցնում,  բամբակի և շաքարեղեգի արտադրությամբ՝ երկրորդ տեղը և չորրորդ տեղը՝ մայծի արտադրությամբ։ Քաղաքում գործում է նաև փայտամշակման արդյունաբերություն և կահույքի արտադրություն։

## Ծանոթագրություններ

## Աղբյուրներ
* Geografía Ilustrada del Paraguay, Distribuidora Arami SRL; 2007. ISBN 99925-68-04-6
* Geografía del Paraguay, Primera Edición 1999, Editorial Hispana Paraguay SRL.

Կատեգորիա:Բնօրինակում անաղբյուր հոդվածներ
Կատեգորիա:Պարագվայի վարչական բաժանում
Օդը (նկար, Արչիմբոլդո)

**Օդը** (), իտալացի նկարիչ Ջուզեպպե Արչիմբոլդոյի (, 1527—1593) նկարը, որը նկարվել է 1566 թվականին։ Բնօրինակը չի պահպանվել։ Անհայտ ժամանակաշրջանի պատճենը պահվում է Շվեյցարիայում, մասնավոր հավաքածուում։ Նկարը տարբերվում է այդ շրջանի այլ աշխատանքներից ստեղծման տեխնիկայով և 74,4 × 56 սմ չափերով։ Նկարված է յուղաներկով, կտավի վրա։

## Նկարագրություն
«Օդը» նկարը նկարչի «Չորս տարերք» նկարի շարքից է, որը նկարիչը նվիրել է Մաքսիմիլիան II կայսրին 1569 թվականին՝ «Տարվա եղանակներ» նկարների շարքի հետ՝ այդպիսով ստանալով կայսեր դրական վերաբերմունքն ու վստահությունը։

Մաքսիմիլիան 2-րդի պալատում Արչիմբոլդոն իր համար բարենպաստ միջավայր է գտել՝ ընկերակցելով բժիշկների, կենսաբանների, աստղագետների և ալքիմիկոսների հետ։ Եվ տաղանդավոր մարդ լինելով՝ նկարիչն այդ շրջանակում կարևոր տեղ էր զբաղեցնում։ Այստեղ գնահատվում էին գրքերը, արվեստը, ստեղծվում էր արտասովոր կենդանիներով հայտնի հավաքածուն։

Արչիմբոլդոն ապրել է մաներիզմի ժամանակաշրջանում և հետևում էր դրանց սկզբունքներին։ Նա նոր լեզու էր փնտրում իր նկարների համար՝ պատկերելով բնության տարրերը կենդանական ու բուսական աշխարհների նատուրալիստական տարրերով։

Արչիմբոլդոյի այլ նկարների նման «Օդը» ևս ստեղծվել է բնության մանրամասն ուսումնասիրությունից հետո։ Դա տղամարդու այլաբանական դիմանկար է, որն ամբողջությամբ կազմված է տարբեր թռչուններից՝ օդի խորհրդանիշից։ Նկարն ստեղծված է առավելագույն ճշգրտությամբ ու մանրուքների հանդեպ ուշադրությամբ. փասիանի պոչը նմանակում է սուր մորուքը, մազերը պատկերված են փոքրիկ թռչունների երամի տեսքով, իսկ թարթիչների փոխարեն բադի գլուխ է։ Բուն և թութակը շրջափակում են վիզը։ Դեմքի վրա կարելի է տարբերակել աքաղաղի և հնդկահավի։ Սիրամարգն ու դրա փետուրներից դուրս եկող արծիվը պատկերում են Օդի մարմինն ու Հաբսբուրգների դինաստիայի խորհրդանիշն են։ Օդը մարմնավորում է թռիչք, թեթևություն, ոգեշնչում։

## «Չորս տարերք» շարքի նկարները

Պատկեր:Огонь. Джузеппе Арчимбольдо.jpg|Կրակ: 1566 թվական: Արվեստների պատմության թանգարան: Վիեննա
Պատկեր:Джузеппе Арчимбольдо. Вода (1566).jpg|Ջուր: 1566 թվական: Արվեստների պատմության թանգարան: Վիեննա
Պատկեր:Земля. Джузеппе Арчимбольдо.jpg|Հող: 1566 թվական: Լիխտեյնշտեյնների հավաքածու: Վիեննա


## Ծանոթագրություններ

Կատեգորիա:1566 նկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Ջուզեպպե Արչիմբոլդոյի նկարներ
Working on a Dream

**«Working on a Dream»**, ամերիկացի ռոք երգիչ Բրյուս Սպրինգստինի 16-րդ ստուդիական ալբոմը, որը թողարկվել է 2009 թվականի հունվարի 27-ին և ձայնագրվել՝ «Columbia Records» լեյբլում՝ նրա վաղ խմբի՝ *E Street Band* հետ միասին։ Ձայնասկավառակի պրոդյուսերը Բրենդան Օ’Բրայենն է։ Սկավառակը միանգամից գլխավորել Է ամերիկյան հիմնական *[[Billboard 200]]*  հիթ-շքերթը (երգչի կարիերայում 9-րդ անգամ) և *[[UK Albums Chart]]* բրիտանական հիթ-շքերթը (8-րդ անգամ)։ Արդյունքում ալբոմը Ձայնագրող ընկերությունների ամերիկյան ասոցիացիայի կողմից ստացել է ոսկե կարգավիճակ։

## Պատմություն
Ալբոմը թողարկվել է 2009 թվականի հունվարի 27-ին «*[[Columbia Records]]*» լեյբլի կողմից։ Թողարկման առաջին իսկ շաբաթվա ընթացքում սկավառակը ԱՄՆ *[[Billboard 200]]* հիթ-շքերթում 224 000 օրինակ վաճառքով զբաղեցրել է առաջին հորիզոնականը։ Ավելի վաղ Բրյուս Սպրինգստինը ԱՄՆ-ի հիթ-շքերթները գլխավորել է «*The Rising*», «*The River*», «*Born in the U.S.A.*», «*Bruce Springsteen & the E Street Band 1975-1985*», «*Tunnel of Love*», «*Greatest Hits*», «*Devils & Dust*» և «*Magic*» ալբոմներով։ «Working on a Dream» ալբոմը առաջնաելույթ է ունեցել նաև *Billboard Top Rock Albums*, *Top Digital Albums* և *Top Internet Albums* հիթ-շքերթներում։ Billboard 200 հիթ-շքերթի առաջին հորիզոնականը գրաված ալբոմների քանակով Բրյուս Սպրինգստինը 4-րդ տեղը կիսում է The Rolling Stones խմբի հետ և պատմության մեջ զիջում է միայն երեք կատարողների՝ The Beatles-ին (նրանք հիթ-շքերթը գլխավորած 19 ալբոմ են ունեցել), Jay-Z–ին (11) և Էլվիս Փրեսլին (10)։ Ընդամենը 17 երկրներում Բրյուսի ալբոմը առաջին հորիզոնականում էր, իսկ Թոփ 10-ում՝ գրեթե բոլոր շրջաններում։ ԱՄՆ-ում վաճառվել է ավելի քան 500 հազար օրինակ և Ձայնագրող ընկերությունների ամերիկյան ասոցիացիայի կողմից ստացել ոսկե կարգավիճակ։

«The Wrestler» (2008 թվականի «Ըմբիշը» կինոֆիլմից, որի գլխավոր դերում խաղում էր Միկի Ռուրկին) երգը «Լավագույն երգ անվանակարգում» ներկայացվել է Ոսկե գլոբուս մրցանակի և շահել այն 2009 թվականի հունվարի 11-ին՝ «Ոսկե գլոբուս» 66-րդ մրցանակաբաշխության ժամանակ։

## Երգացանկ

## Ձայնագրման մասնակիցներ
### The E Street Band
* Բրյուս Սպրինգստին` գլխավոր վոկալ, կիթառ, հարմոնիկա, սինթեզատոր, հարվածային գործիքներ
* Ռոյ Բիտան՝ դաշնամուր, երգեհոն, ակորդեոն
* Քլարենս Քլեմոնս՝ սաքսոֆոն, բեք վոկալ
* Դենի Ֆեդերիչի՝ երգեհոն
* Նիլս Լոֆգրեն` կիթառ, բեք վոկալ
* Պատի Սքելֆա` բեք վոկալ
* Հարի Թելենթ՝ բաս կիթառ
* Սթիվեն Վան Զանդտ` կիթառ, բեք վոկալ
* Մաքս Վեյնբերգ` հարվածային գործիքներ

## Հիթ-շքերթներ
### Ալբոմ

## Ծանոթագրություններ

Կատեգորիա:2009 ալբոմներ
Կատեգորիա:Billboard 200 գլխավորած ալբոմներ
Էուխենիո Դերբես

**Էուխենիո Ալեքսանդրինո Գոնսալես Դերբես** (, ), մեքսիկացի դերասան, ռեժիսոր, սցենարիստ և պրոդյուսեր։

## Կենսագրություն
Էուխենիո Դերբեսը ծնվել է աստղերի ընտանիքում։  Մայրը հայտնի մեքսիկացի դերասանուհի Սիլվիա Դերբեսն է, իսկ հայրը գրող, հրապակախոս Էուխենիո Գոնսալես Սալասն է։ Վաղ մանկության տարիներից ծանոթ է եղել ստեղծագործ մտավորականության հետ, ժամանակն անց է կացրել թատրոնների կուլիսներում և նկարահանման հրապարակներում։ 12 տարեկանում հայտնվել է հեռուստատեսությունում՝  հուռաստանովելում կատարել է երկրորդական դեր, որին հաջորդել են մի քանի աննշան աշխատանքներ հեռուստատեսությունում։

Դպրոցական տարիներին հաճախել է պարի, երաժշտության և վոկալի, որը հետագայում օգտակար է եղել նրան։ 19 տարեկանում վերջնականապես ընտրել է իր մասնագիտությունը և ընդուվել դերասանական դասընթացների, որից հետո դարձել թատրոնի դերասան։

## Անձնական կյանք
Էուխենիո Դերբեսի առաջին կինը իր գործընկերուհին էր՝ դերասանուհի Վիկտորյա Ռուֆֆոն, ով ավելի հայտնի է Ռուսաստանում  «Ուղղակի Մարիա» հեռուստասերիալի գլխավոր դերով։ Նրանք ամուսնացել են 1992 թվականին, ամուսնությունը տևել է 5 տարուց պակաս, որի ժամանակ ծնվել է նրանց տղան՝ Խոսե Էդուարդո Դերբեսը։

2012 թվականին դերասանը ամուսնացել է մոդել և դերասանուհի, «Sentidos Opuestos» խմբի նախկին մեներգչուհի Ալեքսանդրա Ռոսալդոյի հետ։ Նորապսակները շքեղ հարսանիք են արել, որին հրավիրվել էր 700 հյուր։  Այս միությունից ծնվել է նրանց աղջիկը՝ Այտանան։ Ընտանիքն ապրում է Լոս Անջելսում։

Դերասանն արտաամուսնական կապից ունի ևս 2 երեխա, բայց նրանք ճանաչված ժառանգներն են՝ տղան՝ Վադիրը և աղջիկը՝ Այսլին։

Խոսե Էդուարդոն, Վադիրը և Այսլին գնացել են հոր հետքերով և հաջողություններ են ունեցել կինոյում։

Էուխենիո Դերբեսը ակտիվորեն բարեգործական գործունեություն է ծավալում։ Նա մեծ ուշադրություն է դարձնում առողջությանը և մի քանի տարի առաջ համալրել է բուսակերների շարքերը։

## Ֆիլմագրություն

## Ծանոթագրություններ

## Արտաքին հղումներ
* Ֆիլմագրությունը https://www.kino-teatr.ru/ կայքից

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Բնօրինակում անաղբյուր հոդվածներ
Կատեգորիա:Մեքսիկացի դերասաններ
Կատեգորիա:Մեքսիկացի կինոդերասաններ
Կատեգորիա:Մեքսիկացի կինոռեժիսորներ
Կատեգորիա:Մեքսիկացի սցենարիստներ
Կատեգորիա:Մեքսիկացի ռեժիսորներ
Կատեգորիա:Հոլիվուդյան փառքի ծառուղի
Կատեգորիա:Հեռուստատեսային պրոդյուսերներ
Կատեգորիա:Մեքսիկացի հաղորդավարներ
Խավարի սիրտը

**Խավարի սիրտը** (), լեհ անգլիացի գրող Ջոզեֆ Քոնրադի արկածային վիպակ, որն առանձին գրքով առաջին անգամ հրատարակվել է 1902 թվականին։

## Բովանդակություն
Վիպակում ներկայացվում է գլխավոր հերոս՝ ծովագնաց Մարլոուին, ով հիշում է իր ճանապարհորդությունը Կենտրոնական Աֆրիկա։ «Ընկերության» հանձնարարությամբ (տեքստում անունը չի նշվում, բայց հավանաբար ենթադրվում է, բելգիական «Ազատ Կոնգո» ընկերությունը), նա պետք է ժամաներ հեռավոր կայարան, որպեսզի իր հետ տաներ ընկերության գործակալներից մեկին՝ Կուրտց ազգանունով, ով զբաղվում էր փղոսկր հավաքելով։ Գրքի հիմնական մասը զբաղեցնում է Մարլոուի՝ տարածքին անծանոթ եվրոպացու արևադարձային գետով ճանապարհորդության պատմությունը։ Նրա պատմությունը լի է կողմնակալ, բայց ոչ պակաս սարսափելի մանրամասնություններով, ինչպես բնիկ ժողովրդի կյանքի, այնպես էլ հեռավոր գաղութում հաստատված կարգ ու կանոնի մասին։ Այնուամենայնիվ գլխավոր հերոսին ամենաշատը սարսափեցնում է Կուրտցը, որը պարզունակ բնազդների մարմնացում էր, որոնք թաքնված են յուրաքանչյուր մարդու հոգու խորքում և որոնց, եթե ազատություն տաս, ամբողջությամբ կենթարկեցնեն իրենց։

## Էկրանավորում և հիշատակումներ ֆիլմերում
* 1939 թվականին Օրսոն Ուելսը մտադիր էր էկրանավորել պատմվածքը, սակայն նախագիծը բավականին թանկ էր ստացվել, բացի այդ Երկրորդ համաշխարային պատերազմը, նեղացրել էր վարձույթի շուկաները, ստիպելով «RKO Pictures» կինոֆիլմերի արտադրության ընկերությանը վերանայել նախահաշիվը։ Եվ Ուելսը որոշեց նկարահանել «Քաղաքացի Քեյնը» ֆիլմը։ Նույնպես այս գրքի հիման վրա ցանկանում էր նկարահանել Ռիչարդ Բրուքսը։
* Wonder Years (Kodachrome, 29 հունվարի 1992 թվական) սերիալի № 82 սերիայում գրականության ուսուցիչը դասի ժամանակ գիրք է կարդում աշակերտների համար։
* Գրքի հիման վրա նկարահանվել է «Խավարի սիրտը» ֆիլմը (1993)։
* Ճանապարհորդության պատճառը դեպի առեղծվածային ջունգլիների խորքը, բացահայտում է մարդկային բնության մութ կողմը, վերաիմաստավորվել է «Ապոկալիպսիսը հիմա» ֆիլմում։ Այն պահպանում է հիմնական սյուժետային գիծը, երեք գլխավոր հերոսներ, կոնդրատովի պատմվացքի որոշ երկխոսություններ, թեպետ գործողությունը տեղափոխվել է մեկ այլ ժամանակ և այլ մայրցամաք։
* Spec Ops:The Line համակարգչային խաղի սյուժեն հիմնվում է վեպի վրա, շատ առումներով, իր հերթին, կրկելով «Ապոկալիպսիսը հիմա» ֆիլմը։
* Քոնրադի պատմվածքը բաց քննարկվում է «Քինգ Քոնգ» բլոկբաստերում (2005)։
* Գիրքը կարելի է տեսնել «Դարյա» մուլտսերիալում, որտեղ գլխավոր հերոսուհին կարդում է այն դասի ընթացքում և ընթերցում է նկարագրությունը․ «երիտասարդի ճանապարհորդությունը անհայտ հողեր, որտեղ դեմ դիմաց բախվում է սեփական հոգու ներսում բարբարոսական դաժանության հետ»։
* «Psycho-Pass» (2012) անիմեյի № 13 հատվածում տվյալ գիրքը կարդում է Սինյա Կոգամին, երբ հոսպիտալում պառկած էր։
* «Անվանիր ինձ իմ անունով» ֆիլմում գիրքը կարդում է Էլիոն, ում դերը կատարել է Տիմոտի Շալամեն։
* «Fallout: New Vegas» համակարգչային խաղի հնարավոր հակամարտիկներից մեկի, Կեսարի բնավորության ձևավորումը մասամբ հիմնված է Կուրտցի հետ պատահածի վրա։

## Ծանոթագրություններ

## Արտաքին հղումներ
* «Խավարի սիրտը» վիպակի հայերեն աուդիոտարբերակը 
* Խավարի սիրտը standardebooks.org-ում

Կատեգորիա:Էկրանավորված բրիտանական վեպեր
Կատեգորիա:Բրիտանական վեպեր
Կատեգորիա:Անգլերեն վեպեր
Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:1899 վեպեր
Կատեգորիա:Անգլերեն գրքեր
Զարիա

**Զարիա**, **Զարիյա** (), քաղաք, որը գտնվում է Նիգերիայի հյուսիսային հատվածի Կադունա նահանգում։ Բնակչությունը՝ ։ Բնակեցված է հաուս ժողովրդով, նախկինում կոչվել է Զազաու և պատկանել է հաուսայի յոթ քաղաք պետություններից մեկին։ Քաղաքում է գտնվում Զազաու էմիրի նստավայրը։

## Պատմություն
լռելայնpx|մինի|ձախից
Զարիան, Զազաու անունով, եղել է Զազաու էմիրության մայրաքաղաքը, սակայն բնակավայրը եղել է դեռևս մինչև էմիրության ստեղծումը։ 1450-ական թվականներին այստեղ տարածվել է իսլամը, ինչը կապված էր տրանսսահարյան առևտրի զարգացման հետ։ Առևտրականները քարավաններով աղ էին բերում, ստանալով դրա դիմաց հացահատիկ և ստրուկներ։

XV և XVI դարերի ընթացքում էմիրությունը դարձել է Սոնգայ թագավորության հարկատու, 1805 թվականին գրավվել է Ֆուլբերի կողմից։ 1901 թվականին Ֆրեդերիկ Լագարդի հրամանատարությամբ բրիտանական զորքերը գրավել են քաղաքը։
 
Զազաուի հետ է կապված XV դարի առասպելական հաուսական մուսուլմանական ռազմիկ թագուհի Ամինան։

## Ծանոթագրություններ

## Արտաքին հղումներ
* Smith, Michael G. (1960) *Government in Zazzau 1800—1950* International African Institute by the Oxford University Press, London, OCLC 293592; reprinted in 1964 and 1970.
* 

Կատեգորիա:Նիգերիայի բնակավայրեր
Կատեգորիա:Նիգերիայի քաղաքներ